Tekstitiedosto

Tekstitiedosto on tiedosto, joka sisältää muotoilematonta tekstiä. Teksti on muotoiltu riveinä, joita erottaa rivinvaihtomerkki.

Tekstitiedostot ovat tarkoitettu ihmisen luettavaksi sellaisenaan eikä niissä ole merkintäkieltä tai tekstin muotoilua (erikokoisia kirjaimistoja ja niin edelleen).

Tekstitiedostot eivät ole täysin järjestelmäriippumattomia. Sisällön tulkinta riippuu merkistöstä. Amerikanenglannin merkit sisältävä ASCII on yleensä laajimmin tulkittavissa oleva merkkijoukko. Myös rivinvaihtomerkki on erilainen MS-DOS/Microsoft Windows -, Unix- ja Macintosh-järjestelmissä.

Tekstitiedostojen tiedostopäätteenä on usein .txt. 
Muotoilemattoman tekstin MIME-tyyppi on "text/plain".

Tekstitiedostojen muu käyttö 
Lähdekoodia sisältävät tiedostot ja asetustiedostot (kuten .ini) sisältävät tekstiä, mutta ne ovat tarkoitettu ohjelmallisesti käsiteltäväksi. Esimerkiksi lähdekoodin on noudatettava tiettyä ohjelmointikielen syntaksia ja muita sääntöjä. Asetustiedostoissa säännöt voivat olla vielä rajoitetumpia.

Tiedostomuodot